

**NARVA LINNAVALITSUSE KULTUURIOSAKOND**

Õiguskantsleri Kantselei

Kohtu 8 06.03­­.2024 nr 9.1-14/1295-1

15193 TALLINN

info@oiguskantsler.ee

Austatud Kärt Muller

Täname Teid pöördumise eest seoses laste ja noorte huvihariduse rahastamise küsimusega.

Vastame Teie esitatud küsimustele järgmiselt.

1. Narva linnas tegutseb kuus munitsipaalomandis huvikooli. Narva linna huvikoolides õpivad nii Narva kui ka teiste omavalitsuste lapsed ja noored. Samuti pole haruldane, et Narva linna lapsed ja noored saavad huvihariduse teiste omavalitsuste huvikoolides. Narva linna huvikoolides õpib 188 teiste kohalike omavalitsuste last ja noort. Meil puudub teave, kui palju meie linna lapsi ja noori õpib teiste kohalike omavalitsuste huvikoolides.

2. Meie linna huvikoolide suhtes on vastu võetud Narva Linnavalitsuse korraldused, millega kehtestatakse huvikoolide õppetasu suurused.

Narva Linnavalitsuse korraldus 21.12.2023 nr 942-k [Narva Laste Loomemaja õppetasu kehtestamine](https://dokregister.narva.ee/index.php?page=docshow&docid=344115)

Narva Linnavalitsuse korraldus 21.12.2023 nr 943-k [Narva Muusikakooli õppetasu kehtestamine](https://dokregister.narva.ee/index.php?page=docshow&docid=344117)

Narva Linnavalitsuse korraldus 22.12.2023 nr 949-k [Narva Kunstikooli õppetasu kehtestamine](https://dokregister.narva.ee/index.php?page=docshow&docid=344130)

Narva Linnavalitsuse korraldus 21.12.2023 nr 944-k [Narva Noorte Meremeeste Klubi õppe- ja toitlustamistasude kehtestamine](https://dokregister.narva.ee/index.php?page=docshow&docid=344119)

Narva Linnavalitsuse korraldus nr 941-k [Narva linna munitsipaalspordikoolide õppetasu kehtestamine](https://dokregister.narva.ee/index.php?page=docshow&docid=344113)

Narva linna munitsipaalhuvikoolide kehtestatud õppetasu suurused kehtivad lastele ja noortele, kes õpivad antud huvikoolis, sõltumata õpilase Eesti rahvastikuregistrijärgsest elukohast.

Narva munitsipaalhuvikoolide vähekindlustatud peredel on võimalus rahvastikuregistrijärgse Narva elukohaga õppurid õppetasust vabastada Narva linna Sotsiaalabiameti abivajaduse hinnangu alusel.

3. Narva linnas ei ole laste ja noorte õpilasrände kohta toimivaid rahastamiskokkuleppeid teiste kohalike omavalitsustega, kuna seda pole huvikooli seadusega ette nähtud.

4. Huviharidus on laste ja noorte jaoks igaühe vaba valiku tegevus ehk seadus ei kohusta koolist üle jäävat vaba aega sellesse panustama. Laste ja noorte vanematel on õigus valida huvikooli perele sobivamas kohas. See tähendab, et on lapsele sobivam või laps saab tegelda eripärase huvialaga, mida elukohajärgses huvikoolis ei pakuta.

5. Huviharidus on mitteformaalne õpe, mis toimub vaba tahte alusel väljaspool formaalharidust. Huvikooli valiku eest otsustab lapsevanem ning seega huvikooli õppekoha maksumuse eest vastutab valiku teinud lapsevanem.

6. Narva linnas on inklusiivne huviharidus, mis vastab laste ja noorte võimetele, vajadustele ning on võrdselt kättesaadav kõigile. Narva linna huvikoolidel on olemas ligipääsetavus, see võimaldab pakkuda huviharidust ka erivajadustega lastele ja noortele. Laste ja noorte vanematel on õigus valida huvikooli vastavalt vajadusele. Kui valik langeb teise kohaliku omavalitsuse huvikoolile, siis õppetasu suurus on nende jaoks vastava huvikooli korrale.

7. Narva linna huvikoolides pakutakse noortele kättesaadavaid ja mitmekesisemaid huvihariduse võimalusi, sõltumata noorte soost. Nii poisid kui tüdrukud saavad meie linnas huviharidust võrdselt.

8. Mis puudutab huvikoole, siis Narva linna hinnangul on nende rahastamine reguleeritud piisavalt üksikasjalikult – huvikooli kulud kaetakse kooli pidaja poolt kinnitatud eelarve alusel (huvikooli seaduse § 21 lg 3).

Riik osaleb huvihariduse rahastamisel noorsootööseaduse § 15¹ alusel, mille kohaselt määratakse riigieelarvest kooskõlas riigieelarve seadusega valdadele ja linnadele võimaluse korral täiendav toetus 7–19-aastaste noorte süsteemse ja juhendatud huvihariduse ja huvitegevuse kättesaadavuse ja mitmekesisuse parandamiseks eesmärgiga suurendada nende võimalusi omandada teadmisi, oskusi ja hoiakuid valitud huvialal.

Lugupidamisega

*/digiallkirjastatud/*

Larissa Degel

juhataja

Jelena Prõtkova 359 9259

jelena.protkova@narva.ee

**Registrikood 75024260 Telefon 359 9120, 359 9122, 359 9123, 359 9124 e-post: kultuur@narva.ee**

**Peetri plats 1 20308 NARVA Faks 359 9199 www.narva.ee**